കോവിഡ് മരണക്കണക്കില് 7,000 പേര്കൂടി തിരുവനന്തപുരം: സംസ്ഥാനത്തെ കോവിഡ് മരണക്കണക്ക് പുതുക്കുന്പോള് 7,000 മരണങ്ങള്കൂടി ഉള്പ്പെടുത്തും. രേഖകള് ഇല്ലാത്തതുമൂലം നഷ്ടപരിഹാരത്തിന് അപേക്ഷിക്കാനാകാത്ത സാഹചര്യം ഒഴിവാക്കാന് മരിച്ചവരുടെ ബന്ധുക്കള്ക്ക് ഈ മാസം 10 മുതല് ഓണ്ലൈനിനൊപ്പം തൊട്ടടുത്തുള്ള പബ്ലിക് ഹെല്ത്ത് സെന്ററിലോ പിഎച്ച്സി കമ്യൂണിറ്റി ഹെല്ത്ത് സെന്ററിലോ സിഎച്ച്സി അപേക്ഷിക്കാമെന്നു മന്ത്രി വീണാ ജോര്ജ് നിയമസഭയെ അറിയിച്ചു.കോവിഡ് മൂലമാണു മരിച്ചതെന്നു തെളിയിക്കുന്ന സര്ട്ടിഫിക്കറ്റ് നല്കും. ജില്ലാ തലത്തില്ത്തന്നെ പുതുക്കിയ മരണപ്പട്ടിക പ്രസിദ്ധീകരിക്കും. കോവിഡ് മരണപ്പട്ടിക അട്ടിമറിച്ചു നഷ്ടപരിഹാരം നല്കാതിരിക്കുന്ന നടപടിയിലും കോവിഡ് വന്നാല് ചികിത്സ നല്കാതെ വീട്ടിലിരിക്കാന് നിര്ദേശിച്ച സര്ക്കാരിന്റെ അനാസ്ഥയിലും പ്രതിഷേധിച്ചു പ്രതിപക്ഷം നിയമസഭയില്നിന്ന് ഇറങ്ങിപ്പോയി. കോവിഡില് മികച്ച പ്രതിരോധം തീര്ത്തെന്നു കാണിക്കാനാണ് കോവിഡ് മരണക്കണക്ക് അട്ടിമറിച്ചതെന്നു അടിയന്തര പ്രമേയത്തിന് നോട്ടീസ് നല്കിയ പി.സി. വിഷ്ണുനാഥ് ആരോപിച്ചു. സംസ്ഥാനത്ത് 30 പേര് മരിച്ചത് ആശുപത്രിയിലെത്തിച്ചു മികച്ച ചികിത്സ നല്കാന് വൈകിയതു മൂലമാണെന്നു കണക്കുകള് പറയുന്നു. ബിഹാര് സര്ക്കാര് മരിച്ചവരുടെ കുടുംബത്തിന് നാലു ലക്ഷം രൂപ വീതം നല്കുന്പോള്, കേരളം എട്ടു ലക്ഷമെങ്കിലും നല്കാന് തയാറാകണമെന്നും വിഷ്ണുനാഥ് ആവശ്യപ്പെട്ടു. കഴിഞ്ഞ ജൂണ് 16 വരെയുള്ള കോവിഡ് മരണക്കണക്കില് കള്ളക്കളി നടത്തിയ സര്ക്കാര് അതിനുശേഷമുള്ള പട്ടിക മാത്രമാണ് പ്രസിദ്ധീകരിച്ചതെന്നും വാക്കൗട്ട് പ്രസംഗത്തില് പ്രതിപക്ഷ നേതാവ് വി.ഡി. സതീശന് ആരോപിച്ചു.